
V. ROBU 


DE LA TORNA, TORNA, FRATRE, LA PETRE 
NUMELE UNUI ROMÂN DOBROGEAN DIN SECOLUL AL X-LEA" 


În vara anului 1967, a fost descoperit la Capidava un vas de o ex- 
ceptionala valoare testimonială pentru atestarea documentată a conti- 
nuitatii etnico-lingvistice româneşti, a culturii materiale și spirituale 
a poporului român de-a lungul întregii sale istorii fără întrerupere, si în 
ţinuturile dintre Dunăre si Marea Neagră, în vechea Scythia Minor t. 

Partea de sus a vasului este ornamentată prin incizie în pasta 
crudă cu linii ondulate înscriind în jurul calotei urciorului conturul 
unei cruci ale cărei braţe, dispuse stingaci simetric în rozetă, au forma 
trapezoidală. În această parte se află o inscripţie alfabetiformä cu ca- 
racterele scrierii grecești, avînd următorul conţinut : 

a) pe trei dintre braţele crucii se află literele M, ©, NH, KO, sim- 
bolizind cuvintele M(zrne) O(205) vixx2, iar pe al patrulea brat o 
chrisma 3 ; 

b) sub cele patru registre, alfabetul grecesc (din care a fost 
omisă, probabil din greşeală, litera n), desfăşurat linear, în ordine in- 
versa rotației mesei olarului (de la dreapta spre stînga); este evident 
că în intenţia olarului era ca cele douăzeci și patru de litere să încapă 
toate într-un cerc închis, in care litera omega s-ar fi situat în dreapta 
literei alfa; dar, probabil, ajungînd la litera t şi dindu-si seama că în 
spaţiul de care mai dispunea nu va mai avea suficient loc pentru a 
înscrie toate cele cinci litere care îi mai rămăseseră, el a continuat scrie- 
rea urcind ușor în sus pe o spirală asa fel, încît ultimele trei litere 


L A. Rădulescu, Un document protoroumain à Capidava, in Dacia, NS, XIV, 
1970, p. 311—325. 

2 Ibidem, p. 318. 

3 S-ar putea lua în considerație si ipoteza propusă de P. Năsturel, în. Europe 
Sud-Est, 91, Athènes, 1971, p. 45, că pe gîtul dispărut al vasului s-ar fi putut afla 
incisa si monograma lui Isus Cristos. 

apar dispuse deasupra rindului inceput cu primele patru litere ale alfa- 
betului ; 

c) în spaţiul rămas liber in dreapta literei alfa, meşterul, mar- 
cînd cu virgulă și un punct încheierea operaţiei de scriere a alfabetu- 
lui, a scris, de data aceasta în ordine normală, de la stînga la dreapta, 
cuvîntul Ileree. 


Urciorul de la Capidava este unul dintre cele mai concludente do- 
cumente istorico-arheologice privind procesul dialectic dintre cultura 
materială si cea spirituală, despre modul in care se insuseste scrierea 
într-o limba străină, proces in care isi face loc in mod treptat si scrie- 
rea in limba maternă a subiecţilor respectivi. Inscripţia de pe vasul de 
la Capidava este un asemenea exerciţiu al unui învățăcel, care şi-a săpat 
pentru veșnicie această supremă mărturisire a pregătirii lui culturale, 
chiar pe obiectul muncii sale. 

Vom încerca să stabilim coordonatele socio-lingvistice ale eveni- 
mentului, pentru a argumenta, cu mijloacele si metodele mai riguroase 
ale lingvisticii moderne, că si în Dobrogea s-a scris si, deci, s-a vorbit 
româneşte în toată perioada formării si dezvoltării poporului român si 
a limbii române, fără întrerupere, că toate aceste ţinuturi n-au fost 
părăsite si apoi reocupate de români. 

Teza, în general acceptată, privind unitatea si omogenitatea fie- 
cărei limbi naţionale are un rezultat aberant, în sensul că ne poate 
determina să uităm ori să nu cunoaștem diversitatea condiţiilor lingvis- 
tice în interiorul frontierelor fiecărei comunităţi, ba să ne ducă la 
falsa convingere că ar exista neapărat o identitate între limba vorbită 
de o comunitate lingvistică și limba pe care o scrie. 

Aș parafraza, pentru combaterea unor asemenea păreri și în spri- 
jinul ipotezei de lucru pe care ne-am propus-o, conținutul unui capitol 
din scrierile lui A. Martinet 4. În momentul cînd o comunitate lingvis- 
tică, în general analfabetă, ia contact pentru prima dată cu scrierea, 
cunoaște acest aspect al transmiterii și receptării de informaţie prin 
intermediul altei limbi, în care aspectul scris a devenit de-acum tra- 
ditional, ca un fapt de cultură. În această situaţie, disocierea scrierii si 
a limbii cere o putere de analiză ce poate lipsi la început şi e posibil 
ca primii vorbitori, care încearcă să scrie, să-şi însușească priceperile si 
deprinderile ancodajului grafematic în acea limbă străină ; e posibil ca 
această situaţie să devină constantă, în sensul că oamenii instruiți, care 
continuă să vorbească fluent doar limba lor locală, cu excluderea altei 
limbi, să nu ştie să scrie decît limba străină. În toate cazurile cunos- 
cute, limba ce se impune în aspectul ei scris este limba unei culturi și 
a unei literaturi „clasice“ sau limba textelor religioase, cum a fost cazul 
cu latina în Europa occidentală, vechea elină ori vechea slavă biseri- 
cească în Europa de est, sanscrita în India, araba coranică în ţările mu- 
sulmane și în comunităţile lingvistice turco-tătare de cult mahomedan ; 


î A. Martinet, Éléments de linguistique générale, Paris, 1963, cap. 5—4, dar 
mai ales cap. 5—18 (p. 161—162). 

în tara noestră lucrurile s-au petrecut, cu siguranță, la fel. Autohtonii 
au deprins mai întîi scrierea limbii latine, apoi a limbii greceşti, mai 
tîrziu a limbii slave bisericești, acestea din urmă impunindu-se ca limbi 
liturgice ; desigur, acest proces nu exclude efortul de scriere în limba 
locală, în cazul nostru, în limba română. Numele Petre de pe vasul de 
la Capidava, deși cste, deocamdată, 'un, unicar în această privinţă pentru 
cea mai mare parte a fazei protoromânei, este un material (privind efor- 
tul de scriere în limba română paralel cu scrierea în limba greacă con-- 
siderată liturgică) cu un accentuat potenţial de convingere, în măsura 
în care se pot aduce argumente valide că el constituie un eveniment de 
limbă românească, ceea ce vom încerca să facem în cele ce urmează. 

Olarul Petre din Capidava, trăitor în veacul al X-lea, se vadeste 
un om cu o oarecare instrucțiune, avînd elementare priceperi de scriere 
în limba greacă si cu caractere grecești. Aparține cultului creştin cu 
limba liturghică greacă (situaţie explicabilă pentru ţinuturile dintre 
Dunăre si Marea Neagră aflate sub administraţia, dar mai ales sub pu- 
ternica influență a Bizanțului), ceea ce se vădește în formula religioasă 
M{ñzns) O(s05) vwx% pe care o înscrie pe trei dintre registrele crucii. 
Exercitiul scrisului pe vasele de ceramică produse în atelier îl practică 
accidental si cu stingăcie, aflindu-se în faza priceperilor, nu si a unor 
deprinderi devenite mecanice ; dovadă că lucrurile trebuie să fi stat 
aşa este faptul că a uitat litera m, iar intenţia lui de a realiza, din cale 
douăzeci și patru de litere ale alfabetului, un motiv decorativ circular 
la baza calotei urciorului nu i-a reușit, probabil din lipsa de exerciţiu 
mai îndelungat, si a fost nevoit să scrie sfîrşitul șirului peste începutul lui. 

Ceea ce este însă remarcabil si de o mare valoare informaţională 
pentru noi este cuvintul Petre pe care l-a scris în suprafaţa triunghiu- 
lara ce i-a rămas liberă prin ridicarea în spirală a sfir'itului alfabetului. 

Această succintă fişă socio-lingvistică, pentru autorul inscripţiei, pe 
care am imaginat-o, ridică problema relaţiei unilingvism-pluriling- 
vism ; cum poate fi definită situaţia lingvistică a olarului, autor al unei 
inscripţii in care am identificat trei cuvinte în limba greacă si un cuvînt 
în limba română ? ; este el posesorul unei singure limbi ori este un bi- 
lingv si, in aceasta din urmă situaţie, care este limba lui maternă si în 
ce măsură stapineste el codul celei de a doua limbi ? 

Dificultățile ce se ridică în formularea răspunsurilor la aceste 
întrebări sînt evidente, mai ales în situaţia de fata, în care avem de 
conturat un eveniment lingvistic sincronic, dar privit în perspectiva 
diacroniei si pentru care nu ne putem baza decit pe două esantioane 
de limbă extrem de reduse, plasate pe fundalul unui exerciţiu de scriere 
la nivelul cunoașterii alfabetului. 


Este un adevăr notoriu că relaţii de comunicare, schimburi de in- 
formaţie prin mijlocirea limbii au loc între comunităţi lingvistice (vor- 
bind limbi diferite) peste frontierele lingvistice. Intr-un studiu amplu 

documentat si susţinut cu date statistice”, se demonstrează acest lucru 
prin situaţia diversităţii lingvistice ce caracterizează în prezent anumite 
zone de cultură din India, cum este cazul cu Assam, Daccan, imprejuri- 
mile deșertului Rajasthan etc., cu situaţia limbilor din Peninsula balca- 
nică. Autorul la care ne referim supune criticii tendința curentă de a 
considera că unilingvismul este regula, iar plurilingvismul ar fi o situa- 
tie de excepţie, calificind-o ca o viziune pătrunsă de idealism asupra 
realităţii lingvistice. În ciuda importanţei si a frecvenţei situaţiilor plu- 
rilingve, se consideră normală doar situaţia unor tari europene și ame- 
ricane care, în interval de citeva secole, au tins (şi cu succes) spre țelul 
fixat in mod deliberat, de a realiza si stapini o limbă pe deplin uni- 
ficata, simbol si instrument al existenţei lor nationale. O asemenea 
realitate nu trebuie să ne determine a pierde din vedere că milioane 
de indivizi, probabil majoritatea oamenilor de pe pămînt, dobindesc 
în cursul vieţii controlul mai mult decit al unui sistem lingvistic și 
folosesc, într-o măsură mai mult ori mai puţin independentă, fiecare 
sistem, după necesităţile momentului. Tocmai existenţa în număr foarte 
mare a unor indivizi plurilingvi actualizează un continuu rol mediator 
al bilingvismului, asigurind comunicarea peste frontierele lingvistice si 
ale comunităţilor culturale, și nu am avea nici un motiv să nu susţinem 
existenţa unei situaţii plurilingve si pe teritoriul românesc în faza 
formării limbii române. Dacă admitem cele de mai sus, putem afirma 
că rudimente de bilingvism latino-traco-dacic au existat si înainte de 
cucerirea Daciei de către legiunile romane. Situaţia plurilingvă a 
devenit tot mai frecvent marcată, mai ales în masa vorbitorilor autoh- 
toni, din momentul in care latina a dobindit poziţie de limbă domi- 
nantă. Aceasta a dus la interferența normelor sistemului lingvistic lati- 
nese cu normele sistemului lingvistic traco-dacic, autohtonii fiind tot 
mai des puși în situaţia de a se conforma unor norme diferite fin im- 
prejurări situationale si contextuale diferite. Caracterul diacronic al 
acestui eveniment lingvistic şi lipsa unor eșantioane de corpus din 
această perioadă plasează situaţia dincolo de limitele posibilităţilor efec- 
tuării unei observaţii nemijlocite, si chiar mijlocite, asupra procesului 
care a avut loc. Avem însă limpezi două momente: o bază de plecare 
— limba latină — și baza de sosire — limba română — din ce în ce mai 
larg atestată, începînd cu secolele al XV-lea, dar mai ales al XVI-lea 
si al XVII-lea, precum si esantioanele dialectale din sudul Dunării, mai 
conservatoare ale unor forme din faza protoromânei. Între aceste norme 
de referință se situează fenomenul de romanizare care implică etnoge- 
neza poporului român, pe baza autohtonă traco-dacica, si formarea 
limbii române, pe baza limbii latine dominante, proces care a trecut 
în mod cert printr-o fază de bilingvism. 


Varianta de limba, latină devenită treptat a doua limbă a autohto- 
nilor, apoi limba lor maternă, afectată mai mult ori mai putin la dife- 
ritele ei nivele prin interferentele cu substratul autohton, a constituit 


5 U, Weinreich, Unilinguism et multilinguism, in Le langage, Paris, 1968, 
p. 547—683, după care ne orientăm discuţia in această problemă. 

o fază tranzitorie pe care nu o putem delimita în timp. Încercările 
specialiştilor în această problemă au dus la rezultate diferite, măsurate 
chiar în cîteva secole, atît în privința perioadei iniţiale, cît și, mai 
ales, a celei finale. A stabili în retrospectivă istorică, prin reconstituire, 
perioada în care varianta latinei dunărene, vorbite de autohtoni si in- 
fluentate de substrat, a devenit o limbă nouă, româna comună, este 
într-adevăr o problemă foarte dificilă și orice ipoteză în această pri- 
vinta rămîne cu flancurile slab apărate în fata criticii 6. Pentru ca limba 
latină dunăreană să fi devenit o limbă nouă, trebuie să admitem că ea 
avea cel puţin o formă sensibil diferită de a sursei ei si o relativă sta- 
bilitate după fluctuațiile initiale ; cît privește rolul ei social, trebuie să 
admitem că acest idiom a ajuns să aibă nu numai funcţie referentiala, 
denotativă, ci și conotativă, expresivă, fatică, metalingvistică, adică să 
aibă statut complet de limbă, să aibă rădăcinile adinc ancorate în func- 
tiile de bază ale limbajului, să fie folosită ca mijloc de comunicare între 
mamă şi copil, de exemplu, și în contactele lingvistice obișnuite, de 
ordin formal. Această latură a problemei aparţine psihologiei sociale a 
limbajului, eventual psiholingvisticii ; lingvistica trebuie să o admită 
însă, de moment ce are la dispoziţie bazele de plecare si de sosire gi o 
seamă de fenomene lingvistice caracteristice perioadei in care presu- 
punem că evenimentul lingvistic a ajuns să se constituie ca un tot mai 
mult ori mai putin unitar, implicind ceea ce la un moment dat, pe 
baza de sosire din perioada secolelor al XIV-lea—al XVII-lea, repre- 
zinta, in mod clar, variantele dialectale dacoromâna, aromâna, megleno- 
româna și istroromâna 7. 

Protoromâna reconstituită reprezintă o abstracţie, adică un dia- 
sistem al tuturor graiurilor traco-romanice locale, atît din nordul, cit 
și din sudul Dunării, si nu idiomul latino-traco-dacic standard, un koine 
concret, în sensul că un asemenea idiom „nu se intilneste niciodată pe 
teren sub înfățișarea ideală care rezultă din construirea lui stiin- 
tificä 8, 

Atestarea istorică a unui grai romanic în secolul al VI-lea, desi 
reprezentat printr-un eșantion extrem de redus, de numai trei cu- 
vinte, poate căpăta semnificația unei certitudini, dacă supunem unei 
analize mai atente evenimentul de referinţă. Este vorba de cunoscuta 
expresie alocutivă torna, torna, fratre, menţionată de cronicarii bizan- 
tini Theophilactos Simocattes, aproape contemporan cu incidentul isto- 
ric din 587, si Theophanes Confessor (pe la începutul secolului al 
IX-lea) ; inregistrind expresia, ambii autori o atribuie unui ostaş sau 
conducător de atelaj care a strigat-o în limba localnicilor (Ezrpoerâe Te 
yhorrÿ) sau în limba părintească (zarpoz ovh). Nu intrăm în de- 
taliile discuţiilor contradictorii si întinse pe sute de pagini in litera- 


5 O sinteză a ipotezelor găsim la I. Coteanu. Morfologia numelui în proto- 
română (româna comună), Bucuresti, 1969. 


7 Cf. I. Coteanu, op. cit., p. 10—26. 
8 Ibidem, p. 22—25. 

tura de specialitate ”. Retinem doar că torna este interpretat nu ca o 
formulă de comandă din terminologia militară latineasca folosită in 
armata bizantină (din seria cede, more, sta, transforma, largiter ambula 
etc.), ci ca un cuvint din graiul viu al populaţiei băștinașe, explicat prin 
românescul a înturna şi prin corespondentul lui din aromână !. 

Tot în sprijinul interpretării în întregimea ei ca un eșantion de 
vorbire popular-familiară din idiomul romanic al băștinașilor, adăugăm 
că formula de adresă frater-fratre, în contextul unui imperativ, se ac- 
tualizează nu ca un alocutit, ci ca un pseudolocutiv, o formulă bună 
la toate în vorbirea curentă, din seria soro, frate, mamă, taică etc., 
care nu denotează gradul de rudenie al destinatarului, ci are o func- 
tie conotativă de mobilizare a colocutorului, actualizind relaţii foarte 
apropiate, opuse celor oficiale, adică neimplicind condescendenta, res- 
pectul, distanta ierarhică ce marchează orice formulă de comandă. 

Pe de altă parte, dacă supunem analizei expresia torna, torna, 
fratre, avind in vedere relaţia dintre redundanta si informatie, asa 
cum se actualizează aceste două componente în aspectul vorbit si în cel 
scris al limbii, putem explica si cauza obiectivă pentru care cele trei 
cuvinte pronunţate într-un grai romanic local, asemănător cu latina, 
dar care nu mai era limbă latină, au fost înregistrate, totuși, așa cum 
ar fi trebuit să fie pronunţate în latineşte. Ne aflăm în faţa unei situaţii 
de conectare lingvistică plasată pe coordonatele a o seamă de factori 
extralingvistici : întunericul nopții, zgomotul produs de mersul ames- 
tecat al unităţilor militare, perspectiva unei lupte de noapte etc., situa- 
tie in care apartenența militarilor si a insotitorilor lor la limbi si la 
idiomuri diferite, şi, mai ales, apartenenţa unora dintre aceștia la un 
idiom romanic asemănător cu limba latină, în al cărei cod erau formu- 
late comenzile, dar care nu mai era limbă latină, a schimbat radical 
raportul între capacitatea informaţională a codului comenzilor și redun- 
danta inerentă a ei. 


Selectarea unui cuvint asemănător în planul expresiei cu un ter- 
men apartinind unui sistem de comandă — torna —- într-un context 
nou — un pseudoalocutiv — a produs o ruptură radicală între infor- 
matia transmisă de locutorul în cauză si funcţia normală a codului. 
Codul comenzilor in limba latină, cu redundanta neutralizată la zero 
pentru cei iniţiaţi H, a continuat să funcţioneze, transmitind o cantitate 
şi o calitate de informaţie pe care, de fapt, vehiculul lingvistic torna, 
torna, fratre, nu o mai conţinea. Necunoasterea unei limbi în mod 
fluent, ignorarea probabilităților ei, este un factor echivalent cu zgo- 


9 I. Glodariu, In legătură cu „torna, torna, fratre“, în Acta Musei Napo- 
censis, I, Cluj, 1964 p. 283—287: informaţii mai detaliate privind menţionarea 
acestui „loc celebru“ si asupra interpretării lui. între anii 1774—1923, găsim in 
Alexandru Philippide. Origina românilor, V. I, Iaşi. 1923, p. 504—508, care, in nota 
de la p. 506—508, dă si traducerea întregului pasaj in care se află inserata ex- 
presia atit de prețioasă pentru noi. 

1 P, Năsturel. Torna, torna, fratre. O problemă de istorie si de lingvistică, 
în SCIV, VII, Bucuresti. 1956, 1—2, p. 182—185. 

1 Cf. în această privinţă H. A. Gleason, Introduction à la linguistique 
(traduction de F. Dubois-Charlier), Paris, 1969, par. 23.8—23.11. 

motul ce împiedică transmiterea informaţiei, receptarea si înţelegerea 
eil”; o asemenea limbă presupune — din partea ascultătorilor ei — 
maximum de liniște, de atenţie, deoarece lipsa de atenţie intr-o aseme- 
nea situaţie specială este, de asemenea, echivalentă cu zgomotul care 
anulează transmiterea informaţiei 12. 

Așa se explică de ce un fapt cu totul banal, o observaţie a unui 
catirgiu (sau soldat) adresată unui camarad al său, cu cele mai bune 
intenţii, a putut căpăta proporţii de celebritate, schimbînd soarta unei 
infruntäri militare într-o fugă dezordonată. Am putea menţiona că vor- 
bitorul rămas anonim și-a luat măsurile sale de precauţie pentru a asi- 
gura ca mesajul său să ajungă la interlocutorul căruia îi era destinat, 
prin repetarea imperativului torna, prin care enunţul său şi-a dublat 
redundanta cu acest surplus de consum de mijloace de transmitere a 
informației. Efectul neașteptat al banalei intervenţii este rezultatul 
unei situaţii lingvistice obiective : existenţa alături de limba latină a 
unui grai romanic desprins chiar din limba latină, dar care ajunsese 
să aibă un statut propriu, să constituie idiomul unei colectivităţi 
lingvistice distincte de cei care vorbeau latina, necunoscut pentru cei 
care vorbeau alte idiomuri, dar comenzile militare le primeau în for- 
mule latinești. Cuvîntul torna, care în limba maternă conţinea o infor- 
matie inofensivă, în limbajul comenzilor purta o informatie specială 
și a provocat efectele unui ordin de retragere 14, 

O altă problemă care ne atrage atenţia si care poate constitui încă 
un argument în sprijinul ipotezei că torna {torna), frater (fratre), este un 
eșantion de limbă română decurge din menţiunea specială existentă 
în amindoua izvoarele de referinţă : cuvintele au fost strigate in limba 
părintească a oamenilor, în limba locului ; aceasta înseamnă că cei doi 
autori recunosc indirect că expresia la care se referă nu a fost spusă, 
-aşa cum au transcris-o ei aproximativ în limba latină, ci într-un idiom 
asemănător, dar totuși diferit. 

Se înțelege de la sine nu numai că nu este vorba de o trascriptie 
fonetică, dar nici măcar de o reproducere cu grafemele obișnuite ale 
„alfabetului, deoarece enunţul într-un idiom romanic este redat în cu- 
vinte aproximativ latinești, dar cu literele alfabetului grecesc, factori 
care măresc si mai mult diferenţa între ceea ce s-a spus cu vocea si 


1 Afirmația noastră cu privire la redundanta codurilor specializate, în ge- 
neral, și la redundanta codului militar, în special. are în vedere că acesta are 
nucleul sintagmei care poartă densitatea maximă a informaţiei însoţit de o seamă 
de vecinätäti contextuale pregătitoare caracteristice, de elemente extralingvistice 
situationale, cum sînt răpăitul tobelor, sunetul goarnei, semnale vizuale etc.: pe 
de altă parte, unitatea lexicală în sine nu e redundantă în planul expresiei, care 
se emite cu maximum de economicitate, ci în planul conţinutului. legat prin 
sensul său de un mecanism executoriu devenit stereotipie, ca un fel de reflex 
„condiţionat. 

ti P, Guiraud. Langage et théorie de la communication, în Le langage, 
Paris, 1968, cap. Bruit et redondance (p. 162—167). 

ií În ce priveşte relaţia individ-realitate-limba, cf. E. Sapir, La place de 
fa linguistique parmi les sciences, p. 131—140, dar mai ales, p. 134; B. L. Whorf, 
Langage, Trought and Reality, Massachusetts, 1957, p. 138 si urm.; A. Kondratov, 
în Sons et signes, Moscou, 1968, p. 48—68, dar mai ales, p. 52—54. 

ceea ce a rămas pe materialul pe care s-a scris. Astfel s-au putut pe- 
trece lucrurile cu latinescu frater si chiar cu fratre, înregistrate asa, în 
scris, de cei doi cronicari bizantini, dar care nici în latina vorbită a 
veacului al VI-lea nu îl mai puteau păstra pe — r aflat în silabă ne- 
accentuată, si deci, ne mai purtind nici un fel de informatie !. 

Prin urmare, in idiomul romanic local, vorbit de vlahii din armata 
bizantină, cuvîntul trebuie să fi sunat frate (eventual frat’), ceea ce 
corespunde în totul evoluţiei sincretice, nivelatoare a mărcilor opozi- 
ţiilor cauzale încă in latina populară, si tot mai accentuat în limba 
română. 


Aducînd asemenea argumente, neobișnuite pina acum în discuţia 
privind apartenenţa la limba română a expresiei torna, torna, fratre, 
considerăm că am făcut încă un pas spre adevăr si, mai ales, am de- 
monstrat cît de utilă ar fi, pentru studiul diacronic al limbii noastre, 
pentru elucidarea unor probleme văzute pînă în prezent mai mult intui- 
tiv, folosirea unor procedee de cercetare mai riguroase pe care ni le 
pun la dispoziţie atît teoria informaţiei, cit si glossocronologia. 

Recunoașterea in torna, torna, fratre (frater), a unui eşantion de 
limbă romana din faza protoromânei timpurii (sfîrşitul veacului al 
VI-lea), în care nimic nu ne împiedică să presupunem un “ti(ni) în- 
toarni, frati, ori “intorni-ti, frati (sau altă formă similară), în vorbirea 
locală, părintească a vlahilor localnici, constiuie o bază de plecare pen- 
tru a argumenta că Petre de pe vasul de la Capidava, din secolul al 
X-lea, este un nume românesc. 


Numele propriu Petru se încadrează în subclasa onomasticii mos- 
tenite în limba română din limba latină, împreună cu etimonul său 
comun — piatră 15, Genericul tematic este foarte vechi in limba noas- 
tra, moştenit din latineste si element din nucleul fondului principal 
lexical al românei !7. Această situaţie a cuvîntului îl situează între ele- 
mentele cele mai durabile, în nucleul conservator al unităţilor cu care 
operează glossocronologia în definirea coeficientului de stabilitate al 
limbii române. 

Deși elementele din clasa onomasticelor sînt mai puţin stabile de- 
cit numele comune, numele propriu Petru, fiind legat tematic de co- 
munul piatră, atit de adînc înrădăcinat în fondul cel mai stabil al 
limbii noastre, este si el foarte vechi si nu avem nici un motiv să nu 


5 Ovid Densuşianu. în Istoria limbii române, V. I. in cap. Cele mai vechi 
urme de limbă românească (p. 249). relatind evenimentul la care ne-am referit, 
pune sub semnul întrebării că în expresia torna, torna, fratre. am avea cea 
mai veche urmă de limbă românească. Îl amintim aici si acum, deoarece autorul 
primului tratat de istorie a limbii române afirmă că „frate“ are, fara îndoială, 
mai multă valoare decit torna, dar nu poate fi nici el privit ca fiind într-adevăr 
românesc. 

16 Cf. Dicţionarul limbii române moderne, Bucuresti, 1958, p. 612: N. A. Con- 
stantinescu, Dicţionar onomastic românesc, Bucuresti, 1963, p. 132—133; Iorgu 
Iordan, Toponimia românească, Bucuresti. 1963, p. 90—92. 

17 Al. Graur, Încercare asupra fondului principal lexical al limbii române, 
Bucuresti, 1954, p. 52, 74, 104—105. 

îl considerăm ca element al onomasticii noastre pătruns odată cu creş- 
tinismul, care a introdus şi practica botezului cu nume canonice de 
calendar. 

Vechimea temei piatră şi a onomasticului Petru este atestată în limba 
noastră în textele scrise începînd din secolul al XIV-lea. Astfel, sînt în- 
registrate : toponimicul Piatra obla într-un document din 13921: în- 
tr-un document din 1487, în care recunoaștem un derivat toponimic 
Petrești (sau Petrestii) din onomasticul Petre  : din 1488 pietra Kosztin, 
iar din 1490 în lista Albu, Frunteșa, Lupul, Mușata, Prävul, Purece, 
Secară, se află şi Pietreani. De asemenea, găsim sintagmele „a lu Simon 
Petru răspunsul“ si „tremiseră catr-insii Pătru si Ioan“ pentru anul 
1563 ş.a. %. 

O asemenea frecventă atestare atît a temei generice, cit si a ono- 
masticului Petru, legat de ea, chiar în primele documente scrise ce 
formează corpusul de bază pe care se studiază limba română veche în 
perioada evului mediu, constituie un important element strategic, pri- 
vind legitimarea numelui Petre de pe urciorul de la Capidava, făcut, 
ornamentat şi semnat cu circa 400 ani mai înainte, în perioada feuda- 
lismului timpuriu. 

Petre nu poate fi considerat element al unui acatist în limba 
greacă, pentru care alfabetul ar constitui o cheie acrostihicä a conda- 
celor și ‘icoaselor ce sînt parti constitutive ale unor asemenea imnuri 
religioase, context care ar fi admis selectarea numelui Titos alături 
de perechea lui, Iludios, în cazul vocativ 21. 

Problema implică însă o discuţie mai detaliată asupra spectrului 
cazurilor în limba română în clasa numelor proprii, care diferă de cea 
din limba elină, precum si unele precizări privind distribuţia contex- 
tuală a formelor cazuale ce ne interesează (nominativul si vocativul). 

Oralitatea este una din dominantele limbajului care îl definesc ca 
fenomen social ; ea determină o seamă de relaţii specifice între locutor 


I O. Densușianu, op. cit., V. I, p. 252. 

11 Revista istorică, I. p. 378. 

2 O. Densuşianu, op. cit., p. 253, 255, 259. 

21 Dilatind limitele ipotezei formulate de A. Rădulescu. op. cit., care, pentru 
interpretarea semnificației grupurilor de litere NH—KO, sugerează si posibilitatea 
ca ne-am putea afla în fata unor simboluri magico-religioase, s-a putut presupune 
că inscripţia. luată în ansamblu, constituie un cod criptogramatic extrem de com- 
plicat în care gratemele alfabetului în ordinea omega-alfa ar putea fi cheia unui 
acatist, al cărui destinatar ar putea fi Sfîntul Petru; o asemenea ipoteză circulă 
(după cum a reiesit din discuţiile ce au avut loc la sesiunea științifică a Muzeului 
de arheologie din Constanţa, în octombrie, 1972) în unele cercuri clujene de spe- 
cialitate ; aceasta ar permite interpretarea numelui Petre ca vocativul grecesc 
de la étos, actualizat într-un context specific, cu vecinätäti de imperativ. 
O asemenea ipoteză rămine însă fără nici un suport, deoarece orice acatist este o 
compoziţie in versuri (în originalele greceşti), dar e construit din 13 condace 
(tropare care constituie tema) și 12 icoase de cite 10—14 versuri fiecare, cu nume- 
roase vocative ale numelui sfintului sărbătorit în cele 130—182 de versuri cit are, 
de obicei, un asemenea imn religios. Pe de altă parte, nu există în nici un aca- 
tistier vreun acatist închinat exclusiv sfintului Petru, ci numai ambilor sfinţi 
— Petru si Pavel — särbätoriti împreună. în aceeaşi, zi, în practica cultului! creştin 
ortodox. 

şi colocutor, relaţii determinate de contiguitatea spațială si simultanei- 
tatea temporală a situaţiei in care destinatorul si destinatarul comuni- 
cării trebuie să se găsească pe coordonatele sistemului ego, tu, hic, 
nunc, specifice unui act de conectare lingvistică concretă. Această re- 
latie între destinator si destinatar presupune conectarea lor în situaţie 
lingvistică concretă printr-o formulă de adresare nemijlocită, printr-un 
alocutiv — de obicei, numele proprii ale protagonistilor nemijlociti ai 
actului vorbit. Alocutivele sînt declanșatoare de conectare în actul de 
comunicare, lansate de locutor către colocutorul său. Este vorba deci 
de un protocol minimal în care destinatarul devine colocutor prin nu- 
mele său în vocativ. Inscripţia noastră nu se încadrează într-o asemenea 
situaţie lingvistică pe coordonatele sistemului ego, tu, hic, nunc; aceasta 
înseamnă că numele Petre nu este actualizat funcţional în cazul vo- 
cativ, deoarece vecinätätile lui contextuale nu permit selecția unui 
nume în vocativ (şi aceasta, nu pentru că textul este scris, ci pentru 
că nu se caracterizează prin indici de oralitate). 


Cu totul alta este situaţia alocutivului fratre (frater) despre care 
am discutat în paragrafele anterioare, în care cuvîntul este distribuit 
într-un context specific, pe coordonatele sistemului cgo, tu, hic, nunc, 
fiind o formă sincretică a cărei funcţionalitate cazuală este actualizată, 
în limba română, de contextul în care este selectată. 


Se pune problema dacă vocativul grecesc Hé-g- poate fi selectat 
nu numai într-un context specific conversatiei, într-un context cu ve- 
cinätäti de persoana a II-a, adică verbe la imperativ sau la alte moduri, 
dar la formele persoanei a II-a, ori este admis si în contexte cu veci- 
natati de persoana a III-a, specifice distribuţiei celorlalte cazuri ; limba 
elină nu admitea o altă distribuire a vocativului, după cum nici greaca 
actuală nu o admite; putem spune Ilézpos diaBdter, Amurotos pehet 
(context de pers. a III-a), dar numai Térpe Bafule, Ayuntore uehéro 
(context de pers. a Il-a). Rezultă din acestea că, de moment ce con- 
textul nostru nu admite selectarea unui nume în cazul vocativ, iar 
Petre este un omonim al numelui grecesc în vocativ, Petre nu este un 
nume în limba greacă. 

În clasa numelor de persoană si a numelor de animate ce se asi- 
milează cu acestea, opozitiile cazuale după criteriul distribuţiei con- 
textuale potrivit indicelui de persoană nu este operant, ci este mai 
eficient un alt tip de operaţie în definirea și delimitarea cazurilor decît 
cele cu care ne-a obișnuit gramatica tradiţională, bazată pe criteriile 
amestecate — etimologic și morfologic. Trebuie să se aibă în vedere re- 
latia de solidaritate între planul expresiei și planul conţinutului se- 
mantic, adică să se opereze o analiză biplană, în sensul că toate valorile 
semantice cu aceeași actualizare în planul expresiei să fie considerate 
reductibile la o singură unitate şi invers: unităţile diferite în planul 
expresiei, dar identice ca valoare semantică, să fie reductibile la o sin- 
gură unitate. Aceasta înseamnă că indicii care determină schimbări 


2 Conform părerii emise de Paula Diaconescu, în Structură și evoluție in 
morfologia substantivului românesc, Bucureşti, 1970, p. 196—198. 

în celălalt plan sînt relevanti in fiecare plan. In paradigma opozitiilor 
cazuale în clasa numelor proprii, avem în vedere, in primul rind, pro- 
numele personale care realizează maximum de opoziții cazuale, iar for- 
mele lor permit mijlocit rezolvarea omonimiei formelor cazuale în para- 
digma numelor proprii, acolo unde sincretismul formelor obligă la o 
analiză biplană. 

Aplicînd aceste principii, vom distinge forme ale numelor proprii 
substituibile exclusiv cu pronume de persoana a doua. Aceste forme 
constituie cazurile vocative sau alocutive care se opun tuturor celor- 
lalte forme nonvocative, adică celorlalte patru cazuri, admise numai în 
contexte de persoana a III-a. Bazindu-ne pe o asemenea delimitare sin- 
cronică a cazurilor, putem opera o analiză diacronică mai riguroasă; 
latina a avut o paradigmă de şase opoziții cazuale care, cu timpul, în 
latina populară şi apoi în limba română, s-au confundat în planul ex- 
presiei prin dispariţia consoanelor finale devenite redundante, ajun- 
gîndu-se la forme sincretice. In limba română însă, sincretismul nu a 
mers pina la capăt, decît în clasa numelor inanimate si a animatelor 
nonumane, care nu permit substituirea cu persoana a II-a a pronume- 
lui personal și selectarea în contextul unor forme verbale de persoana 
a Il-a. Acestea din urmă s-au dovedit mai rezistente în conservarea 
unor trăsături distinctive în planul expresiei, în stare să determine mo- 
dificări semantice în planul conţinutului. În primul rînd, unele nume 
masculine au păstrat vocativul în e, cum este cazul si cu opoziţia 
Petru — Petre ; în același timp, numeroase nume proprii masculine au 
ajuns la un sincretism total, adică au rămas în limba română în forma 
cazului vocativ, ceea ce pune în evidenţă funcţia lor alocutiva : Gheor- 
ghe, Grigore, Ilie, Moise, Nicolae, Tănase, Vasile %. 

Acest mare număr de nume proprii masculine a atras în sfera 
funcţională sincretică și unele forme de vocativ cum sînt Petre sau 
Ioane care se actualizează și ca vocative, în opoziţie cu formele opuse 
nonvocative Petru si Ion, dacă contextul în care sînt distribuite per- 
mite o asemenea valoare, dar si ca nonvocative (Ioane, in zona lingvis- 
tică din Banat), în contexte specifice pentru persoana a III-a, asa cum 
se întîmplă cu unităţile întinsei serii pe care am înregistrat-o mai sus. 

În cazul lui Petru, Petre, considerînd principiul că toate formele 
care au sensuri identice sînt reductibile la o singură unitate, vom ad- 
mite că ambele sînt cazuri vocative sau cazuri nonvocative, dupa cum 
sînt selectate în contexte-diagnostic specifice pentru cele două sensuri. 
Faptul că în limba română putem spune 


Petru se duce ; Petre, du-te ; 
Petre se duce ; Petru, du-te; 
Vasile se duce; Vasile, du-te; 


Dumitru se duce ; Dumitru, du-te ; 
Dimitrie se duce ; Dimitrie, du-te ; 


23 Cf. N. A. Constantinescu, op. cit., care înregistrează și unele fonetisme 
moldovenești sincretice (Balse, Brate, Carpe, Cuze, Lupe, Lupse, Sturze etc.). 

înseamnă că marca — e din PETRE este relevantă semantic, atit pentru 
un caz vocativ, cit si pentru un caz nonvocativ, după cum valoarea se- 
mantică de nominativ (deci de caz nonvocativ) face ca cele două forme 
diferite în planul expresiei — Petru — Petre, Dumitru — Dimitrie, să 
prezinte aceeaşi unitate în planul expresiei, adică să fie ambele forme 
sincretice, cu posibilitatea de a fi selectate atît în contexte de per- 
soana a II-a, cit si în contexte de persoana a III-a. 

Modul în care am supus instrumentării spectrul cazual al nume- 
lor proprii masculine, in general, si, în special, numele Petre şi cele 


16 — c. rå 

asemănătoare cu el, prin operaţia distributiv-contextuala a lor in planul 
expresiei si al valorii semantice functionale, nu ne da posibilitatea sa 
formulăm decit o singură concluzie : onomasticul Petre, înscris pe ur- 
ciorul de la Capidava în veacul al X-lea, este un nume românesc, repre- 
zentînd fie semnătura olarului — care era român — fie numele celui 
căruia îi era destinat obiectul — care, in acest caz, era tot român. 

Numele proprii, în opoziţie cu cele comune, au semnificaţia ime- 
diat legată de realitate, sînt actuale prin însăși definiţia lor; în ter- 
menii logicii ansamblelor, ele sînt designante, căci desemnează un ele- 
ment. Din acest punct de vedere, numele Petre seamănă cu un 
ambreior, care are si o valoare constantă numai în cazul că aparţine 
emitatorului unui mesaj, că desemnează pe destinatorul unui mesaj 
aflat pe o axă temporală constantă, adică perpetuă, general valabilă. 
Aceasta este de fapt funcţia denominativă a cazului nominativ care se 
constituie ca un mesaj-titlu. Petre este un asemenea nominativ-titlu, 
cu valoarea constantă ce evocă la fiecare decodaj obiectul de referinţă : 
persoana olarului care l-a scris ca nume al său — nomen auctoris — 
ori ca nume al viitorului proprietar al urciorului. 

Intitulînd această încercare a noastră DE LA TORNA, TORNA, 
FRATRE, LA PETRE, ne-am dezvăluit și strategia metodologică pe 
care am considerat-o cea mai potrivită pentru a găsi cît mai multe 
puncte de sprijin într-o zonă de cercetare lingvistică situată dincolo 
de frontierele în care asemenea operaţii se pot sprijini pe un eşantion 
de dimensiunile unui corpus suficient de întins, pentru a genera maxi- 
mum de certitudine a rezultatelor. Luate separat, fiecare dintre cele 
două esantioane sînt nişte ipoteze privind fiinţa limbii române in a 
doua jumătate a primului mileniu, în care limba noastră s-a format si 
şi-a dobindit individualitatea statutară funcţională ; adunate împreună, 
formează însă un esantion-context al cărui comentariu degajă, după 
părerea noastră, o remarcabilă doză de certitudine. 


Ramine ca noi descoperiri de esantioane de limbă, care să se 
dovedească a fi parti ale inventarului lingvistic românesc din perioada 
de început a limbii noastre naţionale, să se adauge la cele comentate mai 
sus și să se întărească încrederea noastră în adevărurile pe care le-am 
afirmat şi le-am susţinut, pentru a consolida unele flancuri, mai slabe în 
argumente privind istoria poporului si a limbii lui, în teritoriul istorico- 
geografic şi lingvistic national românesc. 


DE TORNA, TORNA, FRATRE A PETRE 
NOM D'UN ROUMAIN DE LA DOBROUDJA AU Xe SIECLE. 


Résumé 


5 Est reprise la discussion concernant le nom Petre, incisé sur le vase découvert 
à Capidava en 1957. Après avoir décrit la partie supérieure du vase, l’auteur en 
présente l'inscription : les lettres M. ©, NH, KO, ensuite l'alphabet grec, écrit par 

ordre inverse, dont on a omis la litire m, et, enfin, le nom étos. L'inscription 
est un exercice d’écriture du céramiste. Il est possible que les parlants d’une 
langue, lesquels apprennent a écrire, s'assimilent les habiletés et les accoutumances 
du codage graphématique dans une langue étrangére. S’impose, sous son aspect 
écrit, la langue d’une culture supérieure ou la langue des textes religieux. Etant 
question de la langue liturgique, le potier Petre de Capidava, au Xe siècle, avait 
d’élémentaires notions d’écriture en grec et en caractères grecs, bien que cette 
langue ne fût pas sa langue maternelle. Peut-être que, sur le territoire roumain, 
pendant l'époque de la formation du roumain, il y avait une situation plurilingue. 
Le processus de romanisation dont on connait les limites — le latin et la langue 
des textes du XVe siècle-a passé à travers une periode bilingue. Le proto-roumain 
reconstitué représente une abstraction. La seule attestation d'un idiome roman, 
qui n'était plus le latin, dans ces parages, au VIe siècle, est l’expression allocutive 
très connue torna, torna, fratre. C'est un échantillon de parler populaire — familier 
de l'idiome roman des autochtones. La formule d’adresse frater-fratre est un pseudo- 
allocutif qui ne marque pas le degré de parenté du destinataire, mais a une 
fonction connotative de mobilisation de l'interlocuteur. 

Le mot torna qui, dans la langue des autochtones contenait une information 
inoffensive, dans le langage des commandements a pu transmettre une information 
spéciale et a provoqué dans les rangs de ceux qui parlaient d’utres idiomes, mais 
connaissaient le langage des commandements, les effets d’un ordre de retraite. 

Petre, le nom incisé sur le vase de Capidava est lui aussi un mot roumain — 
nom propre. Petru et son étymon piatră (pierre) sont attestés par les premiers 
textes roumains. Petre ne peut pas étre pris pour élément d’une priére en grec 
car dans ce cas-la a câte de lui aurait du apparaitre également Paul. Petre ne 
peut pas être un vocatif puis-qu’il n'est pas selecte dans un contexte spécifique 
pour la conversation, presentant des séries de Ile personne. De nombreaux noms 
propres masculins ont demeuré en roumain sous la forme du vocatif, sans con- 
tinuer à avoir une fonction allocutive mais pouvant être sélectés dans des con- 
textes de IIIe personne (Gheorghe, Grigore, Ilie, Tanase, Moise, Nicolae, Vasile 
e.a.d.s.). 

La conclusion qui s’en impose c'est que l'onomastique Petre, inscrit sur la 
cruche de Capidava au Xe siécle est un nom roumain, representant la signature 
du potier. 


